GiliGold/VAD_KnessetCorpus huggingface dataset:
סימון דוידסון:
 אנחנו יודעים מה זה ראש עיר מוניציפאלי - זה תקשורת, כל הזמן מדברים עליו, הוא נמצא בכל אירוע, מעניק פרסים ותעודות
סימון דוידסון:
 פשוט הפכתם אותו למנהיג של העיר
נאור שירי:
הוא יותר מראש עיר רגיל, כי החוק מגביל את ראשי העיר במשאבי הרשות
נאור שירי:
 את הוועדה הקרואה הוא לא מגביל
סימון דוידסון:
נתתם חותמת לזה שהוא יהיה ראש העיר הבא
סימון דוידסון:
 אתם משנים את חוקי המשחק במוניציפאלי
סימון דוידסון:
 אתם  משנים עכשיו דבר שלא היה מאז קום המדינה, בדיוק כמו שאתם משנים הרבה דברים אחרים
טלי גוטליב:
מ-2008
סימון דוידסון:
אני מתפלא על חברי הליכוד שנותנים לשרץ לא לעבור חקיקה נורמאלית ורוצים לזרז את הכל
סימון דוידסון:
 למה לזרז את הכל? כי יש פה אינטרס של מפלגה מסוימת שהאדם הזה יהיה ראש העיר של טבריה
סימון דוידסון:
 לא נתפס הדבר הזה
גלעד קריב:
יגיע גם חוק על שינוי כללי המשחק של הרבנות הראשית בעוד רגע
אופיר כץ:
חברת הכנסת יוליה מלינובסקי, בקשה
יוליה מלינובסקי:
מדובר פה בחוק שמונח שלושה חודשים לפני הבחירות, בחוק שהוא פר אקסלנס מאוד פרסונאלי, כי מדובר על איש ספציפי, על משהו מאוד מאוד נקודתי
יוליה מלינובסקי:
 פשוט סירחון יוצא מהצעת החוק הזאת
יוליה מלינובסקי:
 אני רוצה להזהיר את עמית מקידום הצעת החוק הזאת, אני לא יודעת מאיפה זה נפל עליו
יוליה מלינובסקי:
 אם חלילה זה יגיע לאותה סיטואציה כמו שהיה עם חיים כץ, אני לא אוכל להגן עליו בנושא החסינות
אופיר כץ:
חברת הכנסת טלי גוטליב, בקשה
טלי גוטליב:
אני לא מפתיעה פה אף אחד, דעותיי ידועות
טלי גוטליב:
 אני לא חושבת שיש עוד הרבה חברי כנסת שמגיעים לוועדות כדי לצאת נגד ההצעה של חברם לסיעה, אבל עם כל הכבוד אני מחויבת רק לעם ישראל
טלי גוטליב:
 התרעתי כמה וכמה פעמים גם בסיעה שלי, גם בקבוצות הווטסאפ, גם ברשתות החברתיות שאני לא מוכנה לקבל הצעת חוק שערורייתית, מסוכנת מאוד שעולה חלילה כדי טובת הנאה רגולטורית שהיא חלק מיסוד עובדתי של עבירה פלילית באשר היא, על גבול עבירות טוהר המידות שקיימות בספר החוקים
טלי גוטליב:
 אתם נמצאים כאן בוועדה שיש לה כוח לקצר הליכים
טלי גוטליב:
 לעשות שימוש בסמכות צריך לעשות בידיים סופר נקיות
טלי גוטליב:
 שמעתי גם שמעתי שעורך דין עמית הלוי אמר שהוא הסתובב ברחובות טבריה והתבקש להגיש את הצעת החוק הזאת לבקשתם של אזרחים בטבריה
טלי גוטליב:
 אני לא קונה את זה מהסיבה שהרבה מאוד פעמים בהיותי סנגורית ראיתי וגם ראיתי תמונה מצורפת של עמית הלוי יחד עם יושב ראש הוועדה הקרואה
טלי גוטליב:
      בשנת 2008 מצאו לחוקק את תקופת הצינון
טלי גוטליב:
 מה בעצם יוצרת תקופת צינון? כשאני ממנה יושב ראש ועדה ממנה או ועדה קרואה, הוא מתמנה, הוא לא עובר את כל התהליך של בחירות, של ללכת לדבר עם האזרחים, לקבל את האמון שלהם, להבטיח להם הבטחות ולקיים את ההבטחות האלו
טלי גוטליב:
 הוא משתמש במנגנון כיו"ר ועדה ממונה, לא כראש עיר
טלי גוטליב:
 עולה ריח מאוד מאוד רע מהצעת חוק שמוגשת כדי להקל פרסונאלית על מועמד
טלי גוטליב:
 כחברת ליכוד אני לא מוכנה לקבל שבמשמרת שלנו תוגש הצעת חוק שכזאת
טלי גוטליב:
 חשבתי לתומי שאחרי כל מה שאני אומרת בכל מקום, שאחרי הביקורת הנוקבת שקבוצת הליכוד מקבלת על הצעת החוק המאוד מאוד משונה הזאת אתם תיקחו צעד אחורה, אבל במקום זה אתם מקצרים את ההליכים, מביאים לוועדת הכנסת פטור מחובת הנחה כדי לעזור לבן אדם אחד
טלי גוטליב:
 יש כללים בחקיקה שנועדו בראש וראשונה ליצור שוויון בין אזרחי מדינת ישראל
טלי גוטליב:
 עם כל הכבוד לליכוד, עם כל הכבוד לחברי לסיעה ולקואליציה, אני לא עומדת מנגד
טלי גוטליב:
 אני לא מצביעה פה בוועדה, לכן אני קוראת לחברי הליכוד להתעשת ולזכור שאף אחד אסור שיהיה נגוע בפגיעה קשה בניקיון כפיים
טלי גוטליב:
 אני אומרת בכל לשון של בקשה, אל תצביעו על החוק הזה
טלי גוטליב:
 לא סתם לא הצביעו על החוק הזה בוועדת שרים
טלי גוטליב:
 אני יודעת שאני משלמת מחירים אישיים על כך שאני אומרת את הדברים נכוחה, אבל החוק הזה לא מתאים, החוק הזה לא ראוי
טלי גוטליב:
 אל תקצרו לאדם הזה הליכים, הוא לא פגש אנשים ברחוב
טלי גוטליב:
 כדי לא לחטוא בלשון הרע אני לא אומרת מה יכול להיות, אבל אני יודעת שיש חקירה בלהב על הדבר הזה
טלי גוטליב:
 אתם נורמאליים? יש חקירה בלהב שבודקת מי מקבל, מי צפוי לקבל טובת הנאה, איזה הבטחות כרוכות בהצעת החוק הזאת, האם יש עוד אנשים בתוך הרשות עצמה שהובטח להם כך או אחרת
טלי גוטליב:
 אל תיגעו בחוק הזה, זה לא מתאים לנו כליכוד
טלי גוטליב:
 אנחנו אנשים שדואגים לכלל אזרחי מדינת ישראל, אנחנו לא מחוקקים חוקים פרסונאליים
טלי גוטליב:
 אגב, לא כל חוק פרסונאלי הוא פסול, יש חוק פרסונאלי שיש בו רעיון ויש בו היגיון, אבל פה יש חקיקה שנועדה לטייב ולפתוח פתח על פני מועמדים אחרים ליו"ר ועדה קרואה בלי תקופת צינון
טלי גוטליב:
 לאן הגענו?
שני אילוז:
יש לי אלא רק להצטרף לדבריה של חברת הכנסת טלי גוטליב
שני אילוז:
 אני חולקת על חבר הכנסת עמית הלוי
שני אילוז:
 תושבי טבריה פונים אלינו, המועמדים, משוועים שהעיר טבריה תצא מהמשבר שבו היא נמצאת
שני אילוז:
 העיר טבריה נמצאת במצב מאוד מאוד גרוע
שני אילוז:
 התושבים משוועים לכך שיהיה ראש עיר נבחר
שני אילוז:
 כמו שאמרו כאן הדוברים האחרים, לא משנים את הכללים באמצע המשחק
שני אילוז:
 חבר הכנסת אופיר כץ, 10 שנים אני חברת ליכוד, מדברת המון באולפנים ומגינה על הליכוד
שני אילוז:
 כשעלתה הצעת חוק פרסונאלית בממשלה הקודמת, בממשלת השינוי, אני הראשונה שיצאתי כנגדה ושילמתי על זה מחירים יקרים
שני אילוז:
 לא יכול להיות שהמפלגה שלנו, שהיא מפלגה שאמורה להיות מפלגה של כל העם, תעשה דבר כזה שעולה ממנו ריח מאוד מאוד רע
שני אילוז:
 כמו שאמרה חברת הכנסת גוטליב, יש לכם את הסמכות לא לאפשר דברים כאל
שני אילוז:
, תקשיבו לרצון שלכם
רון קובי:
חבר הכנסת עמית הלוי, הסתובבת בטבריה וטיילת, רק שכנראה לא דיברת עם ליכודניקים
רון קובי:
 אני נמצא פה גם בשם הליכודניקים, החברים שלי
רון קובי:
 99% מחברי הליכוד בטבריה סולדים מהצעת החוק שלך, עד כדי תיעוב
רון קובי:
 כולם יודעים שהסיבה שאנחנו נמצאים בדיון הזה היא כי אריה דרעי מפחד ממני, מרון קובי
ינון אזולאי:
 בשביל זה הלכת לבית משפט מספר פעמים ולא הצלחת? זרקו אותך מכל המדרגות
ינון אזולאי:
 אם אתה מסוגל, לך תתמודד
ארז מלול:
צריך לעשות חוק שמי שנכשל בניהול עיר לא יכול להתמודד יותר
ארז מלול:
 זה החוק שעמית היה צריך להביא
רון קובי:
אולי צריך לשנות את החוק כך שמי שישב בבית סוהר לא יוכל להיות חבר כנסת
רון קובי:
 אולי ישנו בעתיד את החוק ואריה דרעי לא יוכל להיות חבר כנסת
רון קובי:
 חבר הכנסת עמית הלוי אמר שהצעת החוק הראשונית שלו מדברת על זה שכשיושב ראש ועדה ממונה מוצלח - -
עמית הלוי:
מי שמך לקבוע מה מוצלח ומה לא?
רון קובי:
99% מהוועדות הממונות בישראל נכשלו כישלון חרוץ, מה שמעיד על זה שהצעת החוק הזאת היא הצעה פרסונאלית
רון קובי:
 כדאי מאוד שבשנת 2023 תזכור עם מי אתה מדבר בטלפון, כי אנשים מקליטים, אנשים משמיעים ושמים ברמקול
רון קובי:
 שמעתי אותך מדבר על החוק הזה עוד הרבה לפני הסיור
זאב אלקין:
 אני מבקש התייעצות סיעתית
גלעד קריב:
רוויזיה
אופיר כץ:
בקשת יושב ראש ועדת הפנים והגנת הסביבה למיזוג הצעות החוק הבאות: א
אופיר כץ:
 הצעת חוק הדרכונים (תיקון מס' 10), התשפ"ג-2023 (מ/1624)
אופיר כץ:
 ב
אופיר כץ:
 הצעת חוק הדרכונים (תיקון – מתן דרכון לעולה), התשפ"ג-2022 (פ/1039/25), של חה"כ יוסף טייב
אופיר כץ:
 בקשה, ארבל
ארבל אסטרחן:
זו בקשה שגרתית שמגיעה לוועדת הכנסת מהוועדות השונות בנוגע למיזוג הצעת חוק פרטית שעברה בקריאה טרומית עם הצעה ממשלתית שעברה בקריאה ראשונה והכנתן לקריאה השנייה השלישית כאשר הן עוסקות באותו נושא
ארבל אסטרחן:
 הנושא של ההצעה נדון פה בשבוע שעבר, זה היה כשניתן הפטור להצעה הממשלתית
ארבל אסטרחן:
 עכשיו מתבקש האישור של ועדת הכנסת
זאב אלקין:
נדמה לי שהצביעו על זה בוועדת הפנים
ארבל אסטרחן:
יש מכתב של יו"ר ועדת הפנים
זאב אלקין:
אדוני היושב ראש, אתה יודע מה עמדתי לגבי הצעת החוק הזאת
זאב אלקין:
 אני חושב שזו הצעת חוק גרועה
זאב אלקין:
 אני מבקש שלא תתקיים פה הצבעה עד ששתי הצעות החוק לא יונחו על שולחננו
ארבל אסטרחן:
ביולי 2017 נכנס לתוקף תיקון מס' 9 לחוק הדרכונים, שם תוקן סעיף 6 לחוק שעניינו שיקול דעת שר הפנים במתן דרכונים או תעודות מעבר, והוספה הוראה שלפיה לא יסרב השר לתת דרכון ראשון למי שקיבל את אזרחותו לפי סעיף 2 לחוק האזרחות ובשל כך בלבד טרם השתקע בישראל
ארבל אסטרחן:
 סעיף 2 מסדיר אזרחות ישראלית מכוח שבות
ארבל אסטרחן:
 בהתאמה תוקן סעיף 4 המאפשר לשר הפנים להעניק לעולה שטרם השתקע דרכון לתקופה קצרה מ-10 שנים או תעודת מעבר, והוא הוכפף להוראות סעיף 6(ב) באופן ששר הפנים לא יוכל לתת לעולה שטרם השתקע בישראל תעודת מעבר במקום דרכון ראשון
ארבל אסטרחן:
 משמעות התיקון ששר הפנים לא יוכל לסרב לבקשה של עולה שקיבל אזרחות רק בשל כך שהעולה טרם השתקע בישראל
ארבל אסטרחן:
 השלכות תיקון 9 נבחנו לאחר חקיקתו ומממצאי הבחינה נראה כי יש תופעה רחבת היקף של ניצול האפשרות לקבל אזרחות מיידית מכוח שבות רק לצורך קבלת דרכון ישראלי בלא קיום זיקה ממשית אחרת למדינה
ארבל אסטרחן:
 גורמי הביטחון הביעו חשש כי התיקון עלול להביא לניצול לרעה של חוק השבות לצורך קבלת דרכון ישראלי על ידי גורמים המבקשים לבצע פעולות הפוגעות בביטחון המדינה, לכן הוצע להשיב את החוק לנוסחו כפי שקדם לתיקון 9, זאת אומרת לבטל את סעיף 6(ב) באופן שיאפשר לשר הפנים לסרב להעניק דרכון ישראלי לעולה טרם השתקעותו בישראל ולמחוק את הכפפת הוראות סעיף 4(א) לחוק לסעיף 6(ב) כך ששר הפנים יוכל לתת תעודת מעבר לעולה שטרם השתקע בישראל
זאב אלקין:
	הנוסח של החוק שונה, לפי מה שאני מבין
ארבל אסטרחן:
זה מבחן שונה ממבחן של הצמדה
ארבל אסטרחן:
 לצורך הצמדה ההצעות צריכות להיות זהות או דומות בעיקרן
ארבל אסטרחן:
  בשביל שוועדה תוכל למזג שתי הצעות שנמצאות על שולחנה ולהכין אותן ביחד לקריאה הבאה מספיק שהן יעסקו באותו נושא
זאב אלקין:
זאת הצעת חוק גרועה שמעבירים בקצב מזורז
זאב אלקין:
 הזימון לדיון בוועדת הפנים יצא עוד לפני שהצעת החוק עברה קריאה ראשונה במליאה, אירוע לא נכון מבחינת ההתנהלות של הכנסת
זאב אלקין:
 מה המשמעות של זה? שלא משנה מה אנחנו מצביעים במליאה, לא משנה על מה אנחנו דנים בוועדת הכנסת, יש כבר מישהו שיודע שזה אצלו
זאב אלקין:
 אני לא זוכר הרבה מקרים שפרסמתם קיום ועדה עוד לפני שהחוק עבר קריאה ראשונה במליאה
זאב אלקין:
 לא מקובל לעשות את זה
יוליה מלינובסקי:
כואב לי שהכנסת מקדישה כל כך הרבה זמן להצעת החוק ההזויה הזאת ולא לבעיות אמיתיות
אופיר כץ:
הצעת החוק הזאת תקבע אם יהיה פטור מוויזות או לא יהיה פטור מוויזות
אופיר כץ:
שר הפנים אומר שכן
זאב אלקין:
לא במקרה בדיון בוועדת הפנים הטענה הזאת לא נאמרה
יוליה מלינובסקי:
יכול להיות שהטענה המרכזית הזאת שאתה מדבר עליה לא קיימת, היא לא נכונה
יוליה מלינובסקי:
 בושה וחרפה אם זה ככה
יוליה מלינובסקי:
 עובדה שבדיון הקודם בוועדת הפנים גורמי המקצוע לא הזכירו את זה בכלל
יוליה מלינובסקי:
 אנחנו נתנגד לזה בתוקף, כי אי אפשר בכל החטאים של הקואליציה להאשים עולים חדשים
אופיר כץ:
מי בעד המיזוג של הצעות חוק הדרכונים, מי נגד, מי נמנע?
אופיר כץ:
	קביעת ועדה לדיון בהצעת חוק הקמת מאגר מידע גנטי של כלבים, התשפ"ג-2022 (פ/690/25), של חה"כ נאור שירי וקבוצת חברי הכנסת
אופיר כץ:
 ההמלצה של הלשכה המשפטית היא ועדת הכלכלה
אופיר כץ:
אני מחדש את הישיבה
אופיר כץ:
 הצבעה על שתי רוויזיות
אופיר כץ:
 רוויזיה ראשונה על בקשת חבר הכנסת עמית הלוי להקדמת הדיון בהצעת חוק הרשויות המקומיות
אופיר כץ:
 ינמק חבר הכנסת זאב אלקין
זאב אלקין:
אדוני היושב ראש, עוד במהלך הדיון אמרה היועצת המשפטית של הוועדה שמדובר בהצעת חוק פרסונאלית שמקודמת בנסיבות שלא נכון לקדם אותה
זאב אלקין:
 בדיון עצמו גם נחשפנו לטענה של חברת הכנסת טלי גוטליב על כך שמתבצעת חקירת להב סביב הצעת החוק הזאת
זאב אלקין:
 אני חושב שמהנסיבות האלו לא יהיה נכון לתת פטור, לכן אני מציע לכם להתעשת ולאשר את הרוויזיה
אופיר כץ:
מי בעד הרוויזיה, מי נגד, מי נמנע?
אופיר כץ:
בעד – 2
זאב אלקין:
הרוויזיה השנייה קשורה להצעת חוק הדרכונים ולמיזוג שתי הצעות חוק, הפרטית והממשלתית
בועז ביסמוט:
גם פה צפויה אחר כך חקירה?
זאב אלקין:
פה צפוי נזק גדול
זאב אלקין:
 מכיוון שמדובר פה בתהליך חקיקה שמקודם באופן מזורז וחסר תקדים בכנסת, אפשר להמתין עם המיזוג הזה עד הדיון העקרוני שבכלל לא הסתיים
זאב אלקין:
 אם בוועדת הפנים ביקשו נתונים ממשרדי ממשלה שעוד לא הביאו אותם לצורך קידום הצעת החוק, בשביל מה למזג? אני מציע לאשר את הרוויזיה ולהמתין עם המיזוג
אופיר כץ:
שלום, אני פותח את ישיבת ועדת הכנסת, סעיף על סדר היום, בקשת יושב ראש ועדת העבודה והרווחה למיזוג הצעות החוק שנקריא אותן תיכף, לשם הכנתן לקריאה השנייה והשלישית
ישראל אייכלר:
אתה רוצה שאני אקריא?
אופיר כץ:
בבקשה אייכלר כן
ישראל אייכלר:
אדוני היושב ראש, מדובר בפרק ה' בחוק הביטוח הלאומי, שאנחנו מתוך הצעת חוק ההתייעלות הכלכלית, שיש שלושה חוקים פרטיים שאנחנו רוצים למזג את החוקים האלה בתוך החוק, זה זהה
ישראל אייכלר:
     הצעת חוק הביטוח הלאומי של חברת הכנסת אפרת רייטן, הצעת חוק ביטוח לאומי של חבר הכנסת מרדכי ביטון, הצעת חוק ביטוח לאומי של חברת הכנסת אימאן ח'טיב יאסין וקבוצת חברי כנסת, אני רוצה את שלושת הדברים האלה למזג ולהכניס לתוך החוק ולהצביע על החוק
ארבל אסטרחן:
הצבעה אחת, זה בעצם מיזוג הצעות חוק פרטיות לתוך חוק ההסדרים, כך שזה יובא לקריאה שנייה ושלישית ביחד, ההצעות עברו קריאה טרומית
אופיר כץ:
אז כאילו הקואליציה בעצם מפרגנת לאופוזיציה פה?
ישראל אייכלר:
מגיע להם אחרי היום הזה
אפרת רייטן:
אי, אתה רוצה להיכנס לזה? בוא יש לי מלא זמן
אופיר כץ:
לא, אני רק שאלתי את הייעוץ המשפטי אם זה המשמעות
אופיר כץ:
 אני בכייף, הלוואי ויהיו לי ככה כל הזמן פניות כאלה לוועדה
אפרת רייטן:
חד משמעית
ישראל אייכלר:
אגב, אנחנו הודענו לך שאנחנו רוצים לעשות את זה
אופיר כץ:
לא, הודעת לי את זה במליאה, לא שמעו אז פה יש לנו - -
אפרת רייטן:
פה יש פרוטוקול
אופיר כץ:
הנה הגיע אפשר להצביע
פנינה תמנו:
לא, רגע תן לו להגיד כמה מילים
אופיר כץ:
אתה רוצה להגיד כמה מילים? הקואליציה המפרגנת בניגוד לקואליציה הקודמת?
מיכאל ביטון:
אני רוצה, אמרתי לחבר הכנסת ישראל אייכלר, יושב ראש הוועדה שמגלגלים זכות על ידי זכאי, והקשב שלו לסוגיות חברתיות, גם כסגן יושב ראש הכנסת, כשאתה מדבר על עניינים טובים אתה מקבל דקות, כשאתה סתם מקשקש הוא מוריד אותך
מיכאל ביטון:
     ואנחנו זכינו בתוך כמה 10 ימים? להביא חוק פה אחד במליאה, וחוק פה אחד בוועדה ולהביא אותו מהר, אני לא מכיר חוקים חברתיים שתוך 10 ימים עשו את כל התהליך, זה הודות לך, הודות לקואליציה, הודות למובילה לאפרת רייטן, לשותפות לחברת הכנסת אימאן ח'טיב, וזה חוק חברתי שהלך למוחלשים ביותר בחברה, שאין להם קול, שאין להם ייצוג
מיכאל ביטון:
     אתה יודע לא כל יום נבחר לכנסת אדם עם הבטחת הכנסה, אבל אנחנו באים ואומרים אתם לנגד ענינו לא תפגעו, אחרי שנים שעבדתם לא יקצצו לכם בגלל שעבדתם, מגיעה לכם קצבת זקנה ושארים בדין ומזונות, ואם עבדתם באבטלה אף אחד לא ייגע לכם במה ששייך לכם, הדבר הזה דרמטי ואני מודה לכולם
ישראל אייכלר:
וכבוד גם לקואליציה ולממשלה ולשר האוצר, פקידי משרד האוצר שהסכימו לתוכנית הזאת
אופיר כץ:
זה באמת אחד הסעיפים היותר חשובים וטובים בחוק ההסדרים, וכל הכבוד לכם חברי הכנסת
אפרת רייטן:
יש לי הצעה ליו"ר ועדת העבודה והרווחה, וליו"ר ועדת הכנסת, תראו כשעובדים על חוקים שהם עבור האוכלוסייה, כמה מהר מעבירים אותם, ואיזה הרמוניה יש בין הקואליציה לאופוזיציה, ומפלס הכעס ואפילו השנאה שהייתה כאן במושב הקודם בכל מה שהיה קשור לרפורמה המשפטית, בכלל לא היה קיים, לא היה קיים
אפרת רייטן:
     ואני ממש פונה אליכם, יש הרבה מאוד חוקים כאלה בקנה, גם שלכם כקואליציה, וגם שלנו כאופוזיציה, ככל שניטיב ללכת בתלם הזה ודרך הזו, אני בטוחה שאנחנו ניטיב עם מדינת ישראל ועם אזרחיה לשנים רבות קדימה, ולא להביא חוקים שמפלגים
מיכאל ביטון:
בשבילי זה מיוחד, כי זה החוק הראשון שעובר קריאה שלישית, שלי
מיכאל ביטון:
 יש לי חוקים, יעבור בעזרת ה', יש לי חוקים בקריאה ראשונה ואחרים, אבל קריאה שלישית זה עונג צרוף בעזרת ה'
אופיר כץ:
אני מצטרף לדברים אפרת ויש לי גם בקשה, כשאנחנו מביאים חוקים מהסוג הזה למליאה בקריאה שנייה ושלישית, חוקים חברתיים, חוקים שעושים טוב שאין לכם סיבה להתנגד, אז אין גם סיבה להסתייגויות ופיליבסטרים של שעות על גבי שעות, ופה במקרים האלה שאני בבעיה אני לא שומע את קולכם, אתם נותנים להנהלה ומורידים מאיתנו 20 שעות על חוק שמיטיב עם הציבור, אני רוצה שקולכם יישמע - -
אפרת רייטן:
רגע רגע אני אסביר לך מילה אופיר, קודם כל בוועדה, אנחנו לא נימקנו את ההסתייגויות
אופיר כץ:
אני מדבר על המליאה, על השנייה שלישית במליאה
אפרת רייטן:
באמת הקלנו על עבודת הוועדה ולא הרחבנו ובזבזנו את הזמן
אופיר כץ:
יפה מאוד, זה צריך לבוא ליידי ביטוי גם במליאה
אפרת רייטן:
כאשר מביאים חוק הסדרים שעליהם יש בו הרבה מאוד סעיפים נוראים, ולצערי גם העברנו חוקים שלא העברנו, אז הכל ביחד
אופיר כץ:
לא, אני לא מדבר בתוך חוק ההסדרים, אני מדבר בשגרה, אם יש חוקים חברתיים וטובים אתם לא צריכים פיליבסטר של 20 שעות
אפרת רייטן:
אז ככל שאנחנו תומכים בהם, אתה יודע אתמול העברנו חוקים כמעט פה אחד
אופיר כץ:
כי גם כשאתם תומכים אתם עושים לי פיליבסטר של כמה שעות, כן פנינה
אפרת רייטן:
לפעמים, תלוי אם הרפורמה המשפטית על השולחן או לא, קודם חוק המתנות
פנינה תמנו:
קודם כל לברך את חברי הכנסת, אני חושבת שזה חוק כל כך חשוב, וגם את הממשלה על כך שזה בתוך חוק ההסדרים
פנינה תמנו:
      אני רק רוצה להעיר את תשומת לבכם חברי הכנסת, ואולי אחר כך גם נתקן את זה גם אם זה מחוץ לתקציב, זה העובדה שמעבר לכפל קצבאות, יש לנו את נושא הקיזוז של מזונות מנשים שיוצאות לעבוד, וזה חולה רעה, זה גורם להרבה נשים שהן חד הוריות
ישראל אייכלר:
דיברנו על זה וקבענו שמיד אחרי התקציב נעשה דיון במיוחד על העניין של מזונות
פנינה תמנו:
מצוין, ואני חושבת שביחד אפשר באמת גם להוביל כחברי כנסת חברתיים, הצעת חוק שאומרת עם כל הכבוד, זה זכותם של הילדים, ונשים חד הוריות צריכות לצאת לעבוד ולא צריכות להיפגע בקצבה שלהם
אופיר כץ:
בהחלט, אם כך מי בעד המיזוגים?
אופיר כץ:
אושר     אושר פה אחד, אז שלושת החוקים ימוזגו לחוק ההסדרים
מיכאל ביטון:
תודה יושב ראש הקואליציה
אופיר כץ:
שלום לכולם, אני פותח את ועדת הכנסת, יש לנו פניית יושב ראש ועדת הכלכלה בדבר טענה נושא חדש בעת הדיון בפרק ט"ז (הגברת התחרותיות בענף המזון והטואלטיקה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) התשפ"ג-2023, מ/1612
אופיר כץ:
     כן דוד בבקשה
דוד ביטן:
שוסטר, הוא אני לא אמרתי כלום
אלון שוסטר:
ההסבר הוא מאוד פשוט, אנחנו קיבלנו בתחילת האודיסאה הזאת, חוק שלא היה בו את האפשרות לבטל אותו, זה בעצם חוק, איך אומר יושב ראש הוועדה, באמת ייחודי שמבטל את עצמו ברגע מסוים שזה באמת נחמד, מבחינתי היה נכון להפוך אותו את כולו להוראת שעה או לפצל אותו בכלל, אבל הפתרון שאני מקבל אותו בברכה, אבל הוא פתרון חדש, הוא פתרון שלא הופיע בהתחלה, ולכן אין ספק שמדובר פה בנושא חדש
אופיר כץ:
לגבי הספק אנחנו מיד נבחן את זה, בבקשה גברתי היועמ"שית
אביגיל כספי:
כן, אז באופן כללי הצעת החוק עוסקת בהצעת חוק בחוק התחרות, חוק התחרות אוסר על הסדרים כובלים, ופה בהצעת חוק הממשלתית, ביקשו לצמצם את הפטור שיש היום לחקלאים האיסור על הסדר כובל, ולומר שאם יש מגדל של עופות שקשור גם למשחטה, הוא לא יוכל לבצע הסדר כובל, כלומר לא יהיה לו פטור מהאיסור על הסדר כובל
אביגיל כספי:
     כזה הגיע לוועדה, היושב ראש ביקש לתקן את זה כך שהאיסור לא יהיה קבוע, אלא השרים יוכלו לקבוע בצו שלתקופה מסוימת האיסור לא יחול, ואותם מגדלים למרות שמגדלים למרות שהם קשורים למשחטות, הם יוכלו לתאם ביניהם כמויות
אביגיל כספי:
     עכשיו זה לא נושא חדש, כי זה מהווה, ההסדר הכולל או העניין העיקרי עדיין קיים, זה תיקון לגבי תקופת ההסדר, וזה בעצם חלק מטיוב של ההסדר, או חל מהתוספת היא לגבי הפרוצדורה, ואיך מפעילים את העניין שההסדר לא יחול בתקופות מסוימות
אלון שוסטר:
אבל אפשר להגדיר את זה כנושא מפתיע
אופיר כץ:
אם כך מי בעד טענת הנושא החדש? מי נגד? מי נמנע?
אופיר כץ:
					 					הטענה נדחתה     
     אם כך הטיעון לנושא חדש הוסרה מסדר היום, הישיבה נעולה תודה רבה
ינון אזולאי:
אני מתכבד לפתוח את ועדת הכנסת
ינון אזולאי:
 היום יום שני, כ"ג בסיון תשפ"ג, 12 ביוני 2023
ינון אזולאי:
 על סדר-היום: א
ינון אזולאי:
 בקשת יושב ראש ועדת הפנים והגנת הסביבה להקדמת הדיון בהצעת חוק הדרכונים (תיקון מס' 10), התשפ"ג, לפני הקריאה השנייה והשלישית
ינון אזולאי:
 יש פה בקשה לפטור מחובת הנחה, היות שהסיפור של הדרכונים זה סיפור שבעצם מקדם לנו את הוויזות
ינון אזולאי:
 אגב, זה על פי דרישתה של ארצות הברית, על מנת לסיים עם חוק הוויזות
ינון אזולאי:
 מעבר לכך, עוד שבועיים זה כבר יהיה מאוחר מדי, אנחנו הולכים לקראת סיום המושב
ינון אזולאי:
 ולכן אנחנו מבקשים פטור
ינון אזולאי:
 יש פה גם נציג ממשרד הפנים, גיל, שיכול גם להסביר את הנושא
ארבל אסטרחן:
ואם אפשר גם להתייחס לזה שתחילתו של החוק ביולי, כשמדברים על הדחיפות
משה טור פז:
אדוני היושב-ראש, אני הבנתי שאין קשר בין תיקון מס' 10 לבין הוויזות האמריקניות
ינון אזולאי:
זו בקשה שלהם
ינון אזולאי:
 גיל תכף יסביר את זה
משה טור פז:
אז לכן אני שואל
ינון אזולאי:
זו בקשה של ארצות הברית
ינון אזולאי:
 גיל, בבקשה, שם ותפקיד לפרוטוקול
גיל ברינגר:
אני משנה למנכ"ל רשות האוכלוסין
גיל ברינגר:
 הסברנו בדיון האחרון בוועדת הפנים לאורך דקות ארוכות את הקשר המורכב שקיים
גיל ברינגר:
 אני אסביר אותו שוב בקצרה לוועדת הכנסת
גיל ברינגר:
 החוק במקורו נוצר ללא שום קשר
גיל ברינגר:
 הוא גם הוצע בקדנציה הקודמת וגם בזו שלפניה
גיל ברינגר:
 הוא מסתנכרן בחודשים האחרונים יחד – מבחינת הטיימינג, לא מבחינת המהות בהכרח - - -
זאב אלקין:
אתה יכול להסביר?
גיל ברינגר:
אני מייד אסביר
גיל ברינגר:
 הוא מסתנכרן מבחינת הטיימינג עם דרישה אמריקנית עקרונית
גיל ברינגר:
 מה הדרישה האמריקנית העקרונית? לסתום פרצות מסוימות שמבחינת האמריקנים התגלו בהליך שבו ישראל נותנת דרכונים זמניים, ובחלקים מסוימים של הליך העלייה
גיל ברינגר:
 ישראל הציעה מספר פתרונות, שאנחנו מבחינתנו רואים אותם כסל אחד, שאמור להניח את דעתם של האמריקנים
גיל ברינגר:
 יש פה מספר פתרונות שלא קשורים בחקיקה, והחקיקה היא רכיב אחד - - -
זאב אלקין:
וכל הפתרונות שלא קשורים לחקיקה כבר מוצו?
גיל ברינגר:
אני אסביר עוד רגע
זאב אלקין:
הם בוצעו?
גיל ברינגר:
כן
זאב אלקין:
כאילו זה הדבר האחרון?
גיל ברינגר:
נכון, זה הדבר האחרון בסל הפתרונות שישראל התחייבה לו
גיל ברינגר:
 ישראל התחייבה לאמריקנים לסיים את הדבר הזה במהלך חודש מאי
גיל ברינגר:
 היו עיכובים שונים של הכנסת בעניין הזה, גם ענייני תקציב וגם עניינים אחרים
גיל ברינגר:
 אנחנו בעצם בנקודה בזמן שאנחנו במשא-ומתן עם האמריקנים לא עומדים בהתחייבות שנתנו לסיים את הדבר הזה במהלך חודש מאי, ומכאן הדחיפות המיוחדת שיש בדבר הזה
גיל ברינגר:
 זו גם הייתה הסיבה שביקשנו בשעתו מוועדת הכנסת פטור מחובת הנחה לפני הקריאה הראשונה
זאב אלקין:
אבל בדיון - - -
ינון אזולאי:
זאב, רק רגע, יצוין שיש גם בקשה בכתב של יושב-ראש ועדת הפנים, חבר הכנסת יעקב אשר, שהוא מבקש לאור הדחיפות את הפטור
זאב אלקין:
בדרך כלל נהוג במצב כזה לבוא לפה ולהציג את הבקשה, אבל בסדר
ינון אזולאי:
אם יש בקשה בכתב אז זה גם מתקבל
זאב אלקין:
השאלה שלי לגיל: בדיון בוועדה אתה הגדרת את זה כך – אני מצטט מהזיכרון אבל מקווה שאני לא טועה – אמרת: אין בקשה אמריקנית ספציפית על החוק הזה
זאב אלקין:
 יש קשיים מסוימים שהאמריקנים העלו מולנו, בין השאר בנושא הזה של דרכונים זמניים
זאב אלקין:
 יש סל של פתרונות אפשריים, בין השאר על חלק מהבעיות עונה החוק הזה
זאב אלקין:
 יכולנו ללכת לפתרונות אחרים
זאב אלקין:
 אנחנו מאמינים בחוק הזה בלי שום קשר לבקשה האמריקנית, ולכן ראינו בקידום החוק פתרון לנושאים האלה
זאב אלקין:
 האם הפתרונות האלטרנטיביים שעליהם דיברת, שיכלו להחליף את החוק, הם ניתנים לביצוע מהיר?
גיל ברינגר:
הפתרונות הנוספים הם לא פתרונות אלטרנטיביים לחוק, הם בצד החוק
גיל ברינגר:
 האמריקנים זיהו פרצות - - -
זאב אלקין:
אבל נשאלת בוועדה, גיל: האם החוק הזה הכרחי? והאם זו דרישה אמריקנית? אמרת: לא
גיל ברינגר:
לא, לא
זאב אלקין:
אמרת שהיו דרכים אחרות - - -
ינון אזולאי:
תן לו לענות
ינון אזולאי:
 שאלת, זאב
זאב אלקין:
לא, הוא נשאל בוועדה
ינון אזולאי:
לא, אבל אפילו אני הבנתי את השאלה
גיל ברינגר:
אני נשאלתי את השאלה הזאת, ועניתי בוועדה, ואני אענה עכשיו שוב
גיל ברינגר:
האמריקנים הציגו דרישה עקרונית
גיל ברינגר:
 הדרישה העקרונית שלהם היא לפתור פרצות שהתגלו מבחינתם בהליך שבו ישראל נותנת דרכונים זמניים, ובמקטעים מסוימים בהליך העלייה
גיל ברינגר:
 ישראל הציעה סל של פתרונות לדבר הזה
גיל ברינגר:
 הפתרונות האלה הן לא פתרונות חלופיים אחד לשני, הם פתרונות מצטברים אחד עם השני
גיל ברינגר:
 פתרונות אחרים כבר בוצעו בזמנים שישראל התחייבה להם מול האמריקנים
גיל ברינגר:
 הנושא הזה, שהוא חלק מסל הפתרונות שאנחנו נותנים לאמריקנים, גם הוא היה אמור להסתיים במהלך מאי
גיל ברינגר:
 הוא לא הסתיים במהלך מאי
גיל ברינגר:
 ישראל כבר נמצאת בעצם - - -
זאב אלקין:
הבחירה של הקואליציה לתעדף חוקים אחרים, אבל בסדר
גיל ברינגר:
לא נכנס לזה
גיל ברינגר:
 זהו, זו האמת
זאב אלקין:
אבל זה ברמה של 24 שעות? הרי אנחנו דנים פה על פטור של 24 שעות
זאב אלקין:
 צריך לזכור על מה אנחנו דנים
זאב אלקין:
 זה לא פטור משבוע
ינון אזולאי:
זה לא 24 שעות, זה אפילו יותר
זאב אלקין:
איך יותר?
ינון אזולאי:
כי אתם תגידו שזה לא בהסכמה, אז מחר לא תביא את זה, ואז זה יגיע ליום רביעי, שלא מעלים בשנייה ובשלישית
ינון אזולאי:
 ואז תגיע לשבוע הבא
ינון אזולאי:
 ואם אתה מגיע לשבוע הבא, אתה מגיע בעצם למצב שאתה כבר נמצא בסד זמנים מאוד מאוד לחוץ
ינון אזולאי:
 ולכן אנחנו מבקשים את הפטור, שזה יהיה היום, אחרי שנסתיימה החקיקה, כדי לזרז את ההשלמה של החוק
זאב אלקין:
חבר הכנסת אזולאי, קודם כול לקואליציה מותר להביא חקיקה ממשלתית ביום שלישי
זאב אלקין:
 יש לזה מחיר מסוים בהתנהלות מול האופוזיציה, שהיא בוחרת לא לשלם אותו
ינון אזולאי:
אגב, אנחנו בחרנו לשלם, ואתם ביקשתם וגם הגענו להבנות – וזה טוב, אני לא אומר שלא – גם בשבוע שעבר וגם השבוע, כדי שלא - - -
זאב אלקין:
השבוע לא הייתה בקשה ביום שלישי
ינון אזולאי:
אז לכן אני אומר לך שלא
זאב אלקין:
לא הייתה בקשה על יום שלישי
ינון אזולאי:
אני אומר לך שהייתה בקשה, אני קצת מעורה במה שקורה
זאב אלקין:
גם אני, היות שאני חלק מהמשא-ומתן - - -
ינון אזולאי:
אז יכול להיות שכל אחד מעורה עם מישהו אחר
ינון אזולאי:
 אחר כך נשב לעשות הצלבת מידע
זאב אלקין:
אני מול יו"ר הקואליציה, לא יודע על מישהו אחר שקיים פה בהקשר הזה
זאב אלקין:
 אבל בסופו של דבר אני שואל: האם מבחינת האמריקנים זה דחוף ברמה כזאת שצריך לבקש פטור של 24 שעות, או אפילו כשיטתו של חבר הכנסת אזולאי, פטור של כמה ימים?
גיל ברינגר:
אנחנו באיחור של כמה שבועות
זאב אלקין:
זו בחירה של הממשלה
גיל ברינגר:
רק רגע
גיל ברינגר:
 אנחנו באיחור של כמה שבועות עם העניין הזה
גיל ברינגר:
 אנחנו בתהליך של משא ומתן
גיל ברינגר:
 מכיוון שאדוני מכיר תהליכים של משא ומתן, אז הוא מבין את המורכבות שיש בעניין, אז אני לא מתכוון פה - - -
זאב אלקין:
זו הסוגיה האחרונה שנשארה מבחינת ההתחייבויות הישראליות?
גיל ברינגר:
זו הסוגיה האחרונה שנשארה בסל הפתרונות שעליו אני כרגע מדבר
זאב אלקין:
בנושא הזה
זאב אלקין:
 ובנושאים אחרים?
גיל ברינגר:
אני חושב שזה לא הנושא של הדיון
זאב אלקין:
אבל זה חשוב
זאב אלקין:
 אם יש נושאים אחרים שלא סיימתם - - -
ינון אזולאי:
זה החוק האחרון שאתם אמורים להביא בסיפור הזה?
ינון אזולאי:
 אם זה החוק האחרון – תודה רבה, גיל
ינון אזולאי:
 יש עוד מישהו שרוצה להתייחס?
ינון אזולאי:
 אתה מזכיר לי אותי, שאני מבקש להתייחס גם אחר כך, אחרי שהתייחסתי
זאב אלקין:
לא, שאלתי שאלות הבנה עד עכשיו, לא התייחסתי
ינון אזולאי:
אני אמרתי שאתה מזכיר לי אותי
משה טור פז:
אילנות גבוהים
זאב אלקין:
אני לוקח את זה כמחמאה
זאב אלקין:
     בתמונה שהוצגה כאן על ידי הממשלה למעשה, אם אני מבין נכון, גיל, יש עוד נושאים לא סגורים